b'\n_START_ARTICLE_\nBobi Sourander\n_START_PARAGRAPH_\nBobi Sourander (15. joulukuuta 1928 Kemi \xe2\x80\x93 16. lokakuuta 2008 Tukholma ) oli suomenruotsalainen kirjailija ja toimittaja. H\xc3\xa4n oli\xc2\xa0 Dagens Nyheter -lehden kirjeenvaihtaja latinalaisessa Amerikassa vuosina 1969\xe2\x80\x931974. _NEWLINE_Sourander raportoi Santiagosta vuoden 1973 Chilen vallankaappausta. Kuukauden p\xc3\xa4\xc3\xa4st\xc3\xa4 vallankaappauksesta h\xc3\xa4n oli vangittuna ja sijoitettuna Santiagon kansallisstadioniin, jossa oli\xc2\xa0l\xc3\xa4hes kaksi tuhatta poliittista vankia. Sourander vapautettiin kahden viikon j\xc3\xa4lkeen, mutta karkotettiin Chilest\xc3\xa4._NEWLINE_Sourander debytoi rikoskirjailijana vuonna 1984, jolloin ilmestyi h\xc3\xa4nen poliittinen trillerins\xc3\xa4 Ett kilo diamanter. T\xc3\xa4t\xc3\xa4 seurasi viisi viisi teosta, joista viimeinen, F\xc3\xb6rlorarna (1995), k\xc3\xa4sitteli Olof Palmen murhaa. Useat h\xc3\xa4nen teoksistaan keskittyv\xc3\xa4t kolmannen maailman ongelmiin. H\xc3\xa4nen vaimonsa oli Ewa ja h\xc3\xa4nell\xc3\xa4 oli kaksi lasta aikaisemmista avioliitoistaan.'